Niðurstöðurnar sýna að ör hnatt - og nýfrjálshyggjuvæðing íslensks þjóðfélags frá miðjum tíunda áratugnum og fram að hruni jók vitund Íslendinga um stéttaskiptingu . Guðmundur hefur meðal annars rannsakað hvar einstaklingar sjá sig í stéttakerfinu , sýn þeirra á stéttakerfið , upplifun einstaklinga af óréttlæti eigin þjóðfélagsstöðu og tengsl efnahagslegs ójafnaðar við stærð lögregluliða í stærri borgum Bandaríkjanna . Guðmundur er fæddur 1978 . Haustið 2017 hóf Guðmundur störf sem dósent við félagsvísinda - og lagadeild Háskólans á Akureyri , nánar tiltekið við nýstofnaða lögreglufræðibraut . Berglind er dósent við Menntavísindasvið Háskóla Íslands og formaður námsbrautarinnar Menntunarfræði og margbreytileiki . Rannsóknir hennar snúast um félagslegt réttlæti í menntun með áherslu á samverkandi áhrif stéttar , uppruna , kynferðis og sértækra menntunarþarfa á gæði og jafnrétti í uppeldi og menntun .